CELEX: 62008CN0043
Language: sl
Date: 2008-02-08 00:00:00
Title: Zadeva C-43/08: Predlog za sprejetje predhodne odločbe, ki ga je 8. februarja 2008 vložilo Bundespatentgerichts (Nemčija) – Pravna zadeva v zvezi s pravom znamk, ki zadeva: ZVS Zeitungsvertrieb Stuttgart GmbH in Predsednika Deutsches Patent- und Markenamt

26.4.2008   
            
            
               SL
            
            
               Uradni list Evropske unije
            
            
               C 107/12
            
         Predlog za sprejetje predhodne odločbe, ki ga je 8. februarja 2008 vložilo Bundespatentgerichts (Nemčija) – Pravna zadeva v zvezi s pravom znamk, ki zadeva: ZVS Zeitungsvertrieb Stuttgart GmbH in Predsednika Deutsches Patent- und Markenamt
   (Zadeva C-43/08)
   (2008/C 107/19)
   Jezik postopka: nemščina
   Predložitveno sodišče
   Bundespatentgericht
   Stranki v postopku v glavni stvari
   ZVS Zeitungsvertrieb Stuttgart GmbH in Predsednik Deutsches Patent- und Markenamt
   Vprašanja za predhodno odločanje
   
               1)
            
            
               Ali je treba v skladu s členom 3 Direktive 89/104/EGS z dne 21. decembra 1988 (1) pri registraciji znamk enako obravnavati konkurirajoče si prijavitelje z namenom zagotovitve enakih konkurenčnih možnosti?
            
         
               2)
            
            
               Če je odgovor pritrdilen, ali mora sodišče preučiti konkretne indice različnega obravnavanja, ki ima za posledico izkrivljanje konkurence, in pri tem v svojo presojo vključiti prejšnje odločitve pristojnih organov v podobnih primerih?
            
         
               3)
            
            
               Če je odgovor pritrdilen, ali mora sodišče v primeru ugotovitve diskriminacije, ki ima za posledico izkrivljanje konkurence, prepoved takšne diskriminacije upoštevati pri razlagi in uporabi člena 3 Direktive 89/104/EGS z dne 21. decembra 1988?
            
         
               4)
            
            
               Če je odgovor na vprašanja od 1 do 3 nikalen, ali mora biti, z namenom preprečevanja izkrivljanja konkurence, v nacionalni zakonodaji določena obveznost nacionalnih organov, da po uradni dolžnosti sprožijo postopek za ugotovitev ničnosti prejšnjih znamk, ki so bile neupravičeno registrirane?
            
         
      (1)  UL L 40, str. 1.